Quim Monzó

**Quim Monzó i Gómez** (Barcelona, 24 de març de 1952) es un romancièr e jornalista catalan e un dels escrivans mai apreciats en Catalonha actualament. Son òbra es estada traducha en mai de vint lengas.

## Biografia

**Quim Monzó** estudièt lo dessenh grafic a l'Escòla Massana de Barcelona. Comencèt puèi a publicar de reportatges a la debuta del decènni de 1970. Escriguèt de reportatges sus Vietnam, Cambòtja, l'Irlanda del Nòrd e l'Africa del Índic a *Tele/eXprés*. A escrich d'articles per divèrses jornals, entre eles lo *Diari de Barcelona*, l*'Avui*, *El Periódico de Catalunya* o *El País*, e a l'ora d'ara escriu una colomna jornalièra a *La Vanguardia*. Dempuèi la mitat dels ans ochanta es collaborador de Catalunya Ràdio, Rac1 e TV3.

Lo sieu primièr roman es de 1976. En genièr de 1982 gràcias a una borsa anèt a Nòva York, ont demorèt fins a 1983. En 2007 foguèt cargat d'escriure e recitar lo discors inaugural de la Fièra del Libre de Francfort ont la cultura catalana èra la convidada alavetz. Monzó acceptèt e per aquela escasença dessenhèt un aplaudit escrich jos la forma d'un conte qu'èra totalament diferent dels discorses tradicionals. De decembre del 2009 en abril del 2010 se debanèt a la Galariá Arts Sants Mònica de Barcelona una granda exposicion retrospectiva sus la siá vida e la siá òbra, qu'aviá per títol *Monzó*.

Monzó a publicat un bèl nombre de romans, contes e recuèlhs d'articles, es estat tradusit en mai de vint lengas e a ganhat divèrses prèmis literaris. Sas collaboracions dins los mejans de comunicacion an contribuit a ne far un dels autors catalans mai populars. A tradusit Truman Capote, J.D. Salinger, Ray Bradbury, Thomas Hardy, Harvey Fierstein, Ernest Hemingway, John Barth, Roald Dahl, Mary Shelley, Javier Tomeo, Arthur Miller, Eric Bogossian... A escrich, amb Cuca Canals, los dialògs del filme *Jamón, jamón*, del director de cinèma Bigas Luna. A escrich l'òbra dramatica per teatre *El tango de Don Joan*, amb Jérôme Savary.

Al cors de la siá carrièra a recebut divèrses prèmis, entre eles lo Prèmi Prudenci Bertrana de roman l'an 1976 per *L'udol del griso al caire de las clavegueres*, lo Prèmi de la Critica *Serra d'Or* l'an 1981, 1986, 1994 e 1997 per *Olivetti, Moulinex, Chaffoteaux et Maury*, *L'illa de Maians*, *El perquè de tot plegat* e *Guadalajara* respectivament, lo Prèmi de Roman *El Temps* l'an 1989 per *La magnitud de la tragèdia*, lo Prèmi Ciutat de Barcelona l'an 1993 per *El perquè de tot plegat*, lo Prèmi Lletra d'Or e lo Prèmi Nacional de Literatura l'an 2000 per *Vuitanta-sis contes*, e lo Prèmi Maria Àngels Anglada l'an 2008 per *Mil cretins*.

## Òbra

#### Romans, contes e racontes
*1976: *L'udol del griso al caire de les clavegueres*
*1977: *Self Service*, amb Biel Mesquida
*1978: *Uf, va dir ell*
*1980: *Olivetti, Moulinex, Chaffoteaux et Maury*
*1983: *Benzina*
*1985: *L'illa de Maians*
*1989: *La magnitud de la tragèdia*
*1993: *El perquè de tot plegat*
*1996: *Guadalajara*
*1999: *Vuitanta-sis contes*
*2001: *El millor dels mons*
*2003: *Tres Nadals*
*2007: *Mil cretins*

#### Assag
*1984: *El dia del senyor*
*1987: *Zzzzzzzz*
*1990: *La maleta turca*
*1991: *Hotel Intercontinental*
*1994: *No plantaré cap arbre*
*1998: *Del tot indefens davant dels hostils imperis alienígenes*
*2000: *Tot és mentida*
*2003: *El tema del tema*
*2004: *Catorze ciutats comptant-hi Brooklyn*
*2010: *Esplendor i glòria de la Internacional Papanates*

## Ligams extèrnes
* Web consacrat a Quim Monzó
* Articles de Quim Monzó en l'emerotèca de ''La Vanguardia''
* Perqué Quim Monzó va pas al teatre?
* Web consacrat al libre ''Monzó. Com triomfar a la vida''
* Perfil a Culturcat
* Perfil a l'editorial Quaderns Crema